text:
Saanmo nga Ipalubos a Maitibkolka iti Kamali ti Dadduma
“Itultuloyyo . . . a pakawanen ti maysa ken maysa.”—COL. 3:13.
KANTA: 121, 75
1, 2. Ania ti impakpakauna ti Biblia maipapan iti iyaadu dagiti adipen ni Jehova?
DAGITI matalek nga adipen ni Jehova ditoy daga, dagiti Saksina, ti mangbukel iti organisasion a talaga a naisangsangayan. Wen, imperpekto ken agkamali dagiti kamengna. Nupay kasta, rumangrang-ay ken dumakdakkel ti kongregasion ti Dios iti intero a lubong gapu iti nasantuan nga espirituna. Usigentayo ti sumagmamano a banag nga ar-aramiden ni Jehova kadagiti natulok nga adipenna nupay imperpektoda.
2 Idi nangrugi ti maudi nga al-aldaw idi 1914, bassit laeng ti bilang dagiti adipen ti Dios ditoy daga. Ngem binendisionan ni Jehova ti panangasabada. Kadagiti simmaruno a dekada, minilion ti nakaammo iti kinapudno ket nagbalinda a Saksi ni Jehova. Kinapudnona, impakpakauna ni Jehova daytoy a naisangsangayan a panagrang-ay. Kinunana: “Daydiay met laeng bassit agbalinto a sangaribu, ket daydiay nagbassitan maysa a mannakabalin a nasion. Siak, ni Jehova, papardasekto dayta iti bukodna a tiempo.” (Isa. 60:22) Pimmudno dayta a padto iti daytoy maudi nga al-aldaw. Kinapudnona, ti bilang dagiti adipen ti Dios ditoy daga ket ad-adun ngem iti populasion ti adu a nasion.
3. Kasano nga impakita dagiti adipen ti Dios ti ayat?
3 Ita, tultulongan met ni Jehova dagiti adipenna nga ad-adda pay a mangpatanor iti kangrunaan a galadna—ayat. (1 Juan 4:8) Tinulad ni Jesus ti ayat ti Dios. Kinunana kadagiti pasurotna: “Mangtedak kadakayo iti baro a bilin, nga ayatenyo ti maysa ken maysa . . . Babaen iti daytoy maammuanto ti isuamin a dakayo dagiti adalak, no addaankayo iti ayat iti maysa ken maysa.” (Juan 13:34, 35) Iti nabiit pay, pudno unay a napateg dayta idi nasaknap ti panaggugubat dagiti nasion. Kas pagarigan, idi laeng Gubat Sangalubongan II, napapatay ti agarup 55 a milion a tattao. Ngem saan a nakiraman dagiti Saksi ni Jehova iti dayta a panagpipinnatay iti intero a lubong. (Basaen ti Mikias 4:1, 3.) Dayta ti nakatulong kadakuada nga agtalinaed a ‘nadalus iti dara dagiti amin a tattao.’—Ara. 20:26.
4. Apay a naisangsangayan ti iyaadu dagiti adipen ni Jehova?
4 Rumangrang-ay ti ili ti Dios iti naranggas a lubong, a kuna ti Biblia a konkontrolen ni Satanas, “ti dios daytoy a sistema ti bambanag.” (2 Cor. 4:4) Imanmaniobrana ti sistema ti politika iti daytoy a lubong ken ti media. Nupay kasta, saanna a kabaelan a pasardengen ti pannakaikasaba ti naimbag a damag. Ngem gapu ta ammo ni Satanas a bassiten ti tiempona, ikagumaanna nga iyadayo dagiti tattao iti pudno a panagdayaw, ket agusar iti nagduduma a pamay-an a mangaramid iti dayta.—Apoc. 12:12.
PANNUBOK ITI KINASUNGDO
5. Apay nga adda dagiti gundaway a masaktandatayo ti dadduma? (Kitaen ti ladawan iti rugi ti artikulo.)
5 Ipaganetget ti kongregasion Kristiano ti kinapateg ti panagayat iti Dios ken iti tattao. Imbaga ni Jesus a kasta koma ti maaramid. Idi dinakamatna no ania ti kadakkelan a bilin, kinunana: “‘Masapul nga ayatem ni Jehova a Diosmo buyogen ti intero a pusom ken buyogen ti intero a kararuam ken buyogen ti intero a panunotmo.’ Daytoy ti kadakkelan ken umuna a bilin. Ti maikadua, nga umasping iti dayta, isu daytoy, ‘Masapul nga ayatem ti padam a tao a kas iti bagim.’” (Mat. 22:35-39) Ngem kuna ti Biblia a gapu iti panagbasol ni Adan, nayanaktayo amin nga imperpekto. (Basaen ti Roma 5:12, 19.) Gapuna, adda dagiti gundaway a makaibaga wenno makaaramid ti dadduma a kakabsat iti pakasaktantayo. Daytoy ti mangsubok iti panagayattayo ken Jehova ken kadagiti adipenna. Ania ti aramidentayo no mapasamak dayta? Nakayebkas wenno nakaaramid met idi dagiti matalek nga adipen ti Dios iti mabalin a nakasaktan ti dadduma, ket adda masursurotayo iti Biblia maipapan iti daytoy a banag.
6. Kasano nga impakita ni Eli a saanna a dinisiplina dagiti annakna?
6 Kas pagarigan, addaan ti nangato a padi a ni Eli iti dua nga annak a nagsukir iti linteg ni Jehova. Mabasatayo: “Ti annak ni Eli awan kaes-eskanda a lallaki; saanda a binigbig ni Jehova.” (1 Sam. 2:12) Nupay dakkel ti paset ni Eli iti pannakaitandudo ti pudno a panagdayaw, nagaramid dagiti annakna kadagiti nadagsen a basol. Ammo ni Eli ti maipapan iti dayta ket dinisiplinana koma ida, ngem binaybay-anna dayta. Gapuna, inukom ti Dios ti sangakabbalayan ni Eli. (1 Sam. 3:10-14) Kas resultana, saanen nga agtaud ken Eli dagiti agserbi kas nangato a padi. No nagbiagka koma idi panawen ni Eli, ania ngata ti reaksionmo iti panangpanuynoy ni Eli kadagiti annakna? Impalubosmo ngata a maitibkolka nga agsardengka payen nga agserbi iti Dios?
7. Kasano kadagsen ti basol ni David, ket ania ti inaramid ti Dios maipapan iti dayta?
7 Impatpateg ni Jehova ni David gapu ta isu ket makaay-ayo unay kenkuana. (1 Sam. 13:13, 14; Ara. 13:22) Ngem idi agangay, nakikamalala ni David ken Bat-seba, ket nagsikog. Napasamak dayta bayat nga adda ni Urias a lakayna iti paggugubatan kas soldado. Idi nagawid ni Urias iti balayda, binilin ni David a makidenna ken Bat-seba tapno agparang nga isu ti ama ti ubing. Saan nga inaramid ni Urias ti imbaga ti ari, isu nga implano ni David ti pannakapapatayna iti paggugubatan. Sinagaba ni David ken ti sangakabbalayanna ti resulta ti krimen nga inaramidna. (2 Sam. 12:9-12) Ngem impakita ti Dios ti asi iti daytoy a lalaki a nagna iti sanguanan ni Jehova iti intero a panagbiagna “buyogen ti kinatarnaw ti puso.” (1 Ar. 9:4) No nagbiagka koma idi a kaduam dagiti adipen ti Dios, ania ngata ti reaksionmo? Naitibkolka ngata gapu iti dakes nga inaramid ni David?
8. (a) Ania ti mangipakita a saan a tinungpal ni Pedro ti saona? (b) Kalpasan a nagkamali ni Pedro, apay a nagtultuloy latta nga inusar ni Jehova?
8 Ti sabali pay a pagarigan ket ti maipapan ken apostol Pedro. Pinili ni Jesus ni Pedro kas maysa kadagiti apostol. Ngem adda dagiti gundaway a nakaibaga wenno nakaaramid ni Pedro iti nagbabawyanna idi agangay. Kas pagarigan, iti narigat a tiempo, ni Jesus ket pinanawan dagiti apostol. Imbaga idi ni Pedro a saanna nga aramiden dayta uray no inaramid ti dadduma. (Mar. 14:27-31, 50) Ngem idi natiliwen ni Jesus, isu ket pinanawanen ti amin nga apostol, agraman ni Pedro. Namitlo pay ketdi nga inlibak ni Pedro nga am-ammona ni Jesus. (Mar. 14:53, 54, 66-72) Ngem nagladingitan ken nagbabawyan dayta ni Pedro isu a nagtultuloy latta nga inusar ni Jehova. No maysaka koma nga adalan idi, naapektaran ngata ti kinasungdom ken Jehova gapu iti inaramid ni Pedro?
9. Apay nga agtalekka a kanayon a nalinteg ti Dios?
9 Sumagmamano laeng dagita a pagarigan dagiti nakaaramid iti nakasaktan ti dadduma. Adu pay dagiti kasasaad iti napalabas a siglo ken iti agdama ti mabalin a madakamat, a dadduma a nagserbi ken Jehova ti nakaaramid iti di umiso a nakasaktan ti dadduma. Ti punto ket, ania ngata koma ti reaksionmo? Ipalubosmo kadi a dagiti kamalida ti mangitibkol kenka, ket panawam ni Jehova ken dagiti adipenna, agraman dagiti kakongregasionmo? Wenno bigbigem nga ipalubos ni Jehova nga aglabas ti tiempo tapno agbabawi ti nakabasol ket naan-anay nga ilintegna ti kamalina ken agtignay iti umiso? Ngem no dadduma, saan nga awaten dagiti nakaaramid iti nadagsen a basol ti asi ni Jehova ken saanda nga agbabawi. Kadagita a kasasaad, agtalekka kadi nga ukomento ni Jehova dagiti nakaaramid iti kasta a basol iti umiso a tiempo, nalabit ilaksidna ida iti kongregasion?
AGTALINAED A NASUNGDO
10. Ania ti ammo ni Jesus maipapan iti kamali da Judas Iscariote ken Pedro?
10 Dakamaten ti Biblia dagiti salaysay maipapan kadagiti adipen ti Dios a nagtalinaed a nasungdo ken Jehova ken iti ilina uray no agar-aramid iti nadagsen a basol dagiti adda iti aglawlawda. Kas pagarigan, kalpasan ti agpatnag a panagkararag ni Jesus iti Amana, pinilina ti 12 nga apostol. Ni Judas Iscariote ti maysa kadakuada. Idi agangay, liniputan ni Judas ni Jesus. Saan nga impalubos ni Kristo a ti panangtraidor kenkuana ni Judas ken ti panangilibak kenkuana ni Pedro ti mangdadael iti relasionna iti Amana a ni Jehova. (Luc. 6:12-16; 22:2-6, 31, 32) Ammo ni Jesus a dagita a tignay ket saan a kamali ni Jehova wenno ti amin nga adipenna. Intultuloy ni Jesus ti trabahona uray no naupay gapu iti aramid ti dadduma a pasurotna. Ginunggonaan ni Jehova babaen ti panangpagungarna kenkuana ken naaddaan iti pribilehio nga agbalin nga Ari iti nailangitan a Pagarian.—Mat. 28:7, 18-20.
11. Ania ti impakpakauna ti Biblia maipapan kadagiti adipen ni Jehova ita?
11 Natibker ti nakaibatayan ti panagtalek ni Jesus ken Jehova ken iti ilina agingga ita. Kinapudnona, talaga a nakaskasdaaw no panunotentayo ti maar-aramidan ni Jehova babaen kadagiti adipenna iti daytoy maudi nga al-aldaw. Awan ti sabali a mangikaskasaba iti kinapudno iti intero a lubong, ta saan ida nga iwanwanwan ni Jehova a kas iti ar-aramidenna iti nagkaykaysa a kongregasionna ita. Deskribiren ti Isaias 65:14 ti naespirituan a kasasaad dagiti adipen ti Dios ita: “Adtoy! Dagiti bukodko nga adipen agdir-idanto a sirarag-o gapu iti nasayaat a kasasaad ti puso.”
12. Ania koma ti panangmatmatmo iti kamali ti dadduma?
12 Maragragsakan dagiti adipen ni Jehova iti naimbag a maar-aramidanda gapu ta iwanwanwan ida ni Jehova. Iti sabali a bangir, arigna agladladingit ti lubong nga iturturayan ni Satanas bayat a dumakdakes dagiti kasasaad. Saan ngarud a nainsiriban ken saan nga umiso nga ipabasol ken Jehova wenno iti kongregasion dagiti kamali ti sumagmamano nga adipen ti Dios. Masapul a taginayonentayo ti kinasungdotayo ken Jehova ken kadagiti urnosna ken sursuruentayo no kasano a matmatantayo wenno ania ti aramidentayo no agkamali ti dadduma.
TI ARAMIDEM NO ADDA AGKAMALI
13, 14. (a) Apay nga anusantayo koma ti maysa ken maysa? (b) Ania a kari ti kayattayo a laglagipen?
13 Ania ngarud ti aramidentayo no adda adipen ti Dios a makaibaga wenno makaaramid iti kamali a pakasaktantayo? Nagsayaat daytoy a prinsipio ti Biblia: “Dika agdarasudos iti espiritum nga agrurod, ta ti panagrurod isu ti agsaad iti saklot dagidiay maag.” (Ecl. 7:9) Laglagipentayo koma nga amintayo ket agarup 6,000 a tawenen nga adayo iti kinaperpekto a naadda idiay Eden. Nalaka laeng nga agkamali dagiti imperpekto a tao. Gapuna, saan a nasayaat a nalabes ti namnamaentayo kadagiti kakabsat ken saantayo koma nga ipalubos a ti kamalida ti mangikkat iti rag-otayo kas paset ti organisasion ti Dios iti daytoy maudi nga al-aldaw. Dakdakkel pay a kamali no ipalubostayo a ti kamali ti dadduma ti mangitibkol kadatayo ket panawantayo ti organisasion ni Jehova. No kasta ti mapasamak, saantayo laeng a mapukaw ti pribilehiotayo a mangaramid iti pagayatan ti Dios no di ket uray ti namnamatayo nga agbiag iti baro a lubong ti Dios.
14 Tapno agtalinaed ti rag-otayo ken natibker ti namnamatayo, kanayon koma a nalawag iti panunottayo ti makaliwliwa a kari ni Jehova: “Adtoy mangparsuaak iti baro a langlangit ken baro a daga; ket dagiti immun-una a banag saandanto a maipalagip, saandanto met a tumpuar iti puso.” (Isa. 65:17; 2 Ped. 3:13) Saanmo koma nga ipalubos a ti kamali ti dadduma ti manglapped kenka a manggun-od kadagita a bendision.
15. Ania ti imbaga ni Jesus nga aramidentayo no makaaramid iti kamali ti dadduma?
15 Ngem gapu ta awantayo pay iti baro a lubong, masapul nga ikabilangantayo dagiti pampanunot ti Dios tapno ammotayo no ania ti aramidentayo no adda makaibaga wenno makaaramid iti kamali a pakasaktantayo. Kas pagarigan, laglagipentayo ti prinsipio nga imbaga ni Jesus: “No pakawanenyo dagiti tattao kadagiti labsingda, pakawanennakayto met ti nailangitan nga Amayo; idinto ta no saanyo a pakawanen dagiti tattao kadagiti labsingda, uray ni Amayo saannanto a pakawanen dagiti labsingyo.” Laglagipem met nga idi dinamag ni Pedro no masapul a mangpakawantayo iti “agingga iti mamimpito,” imbaga ni Jesus: “Kunak kenka, saan nga, agingga iti mamimpito, no di ket, agingga iti mamimpitopulo ket pito.” Nalawag a ti kayat a sawen ni Jesus ket kanayon koma a situtuloktayo a mangpakawan. Daytoy koma ti umuna ken kapatgan a panggeptayo.—Mat. 6:14, 15; 18:21, 22.
16. Ania ti nagsayaat nga ulidan ni Jose?
16 Nangipakita iti nagsayaat nga ulidan ni Jose, ti inauna iti dua nga annak da Jacob ken Raquel, no ania ti aramiden no adda makaaramid iti kamali. Nagimon kenkuana ti sangapulo a kakabsatna gapu ta isu ti paborito ti amada. Gapuna, inlakoda ni Jose kas adipen. Kalpasan ti adu a tawen, nagbalin ni Jose a maikadua a kangatuan nga agturay iti Egipto gapu iti nagsayaat nga inaramidna sadiay. Idi adda nakaro a bisin, napan dagiti kakabsat ni Jose idiay Egipto tapno gumatangda iti taraon ngem saanda a nailasin ni Jose. Mabalin koma nga usarenna ti autoridadna tapno agibales gapu iti dakes nga inaramidda kenkuana. Ngem sinubokna dagiti kakabsatna tapno maammuanna no nagbalbaliwdan. Idi nakita ni Jose a talaga a nagbalbaliwen dagiti kakabsatna, inyam-ammona ti bagina kadakuada. Kinunana idi agangay: “Dikay agbuteng. Siak itultuloykonto ti panangabasto kadakayo ken ti babassit nga annakyo iti taraon.” Imbaga pay ti salaysay ti Biblia: “Ngarud liniwliwana ida ken nagsao kadakuada buyogen ti panangipanamnama.”—Gen. 50:21.
17. Ania ti kayatmo nga aramiden no makaaramid iti kamali ti dadduma?
17 Nagsayaat met a laglagipen a gapu ta agkamalitayo amin, mabalin a masaktantayo met ti dadduma. No mabigbigtayo a naaramidtayo dayta, ibalakad ti Biblia a mapantayo iti nasairtayo ken ikagumaantayo ti makikappia. (Basaen ti Mateo 5:23, 24.) Apresiarentayo no saan a dagiti kamalitayo ti kitkitaen ti dadduma, ket kasta met koma ti aramidentayo kadakuada. Iparegta ti Colosas 3:13 kadatayo: “Itultuloyyo nga anusan ti maysa ken maysa ken sibubulos a pakawanen ti maysa ken maysa no ti asinoman adda pakaigapuan ti reklamona maibusor iti sabali. Kas iti sibubulos a panangpakawan kadakayo ni Jehova, kasta met ti aramidenyo.” Ti ayat nga adda iti maysa a Kristiano “saanna nga ing-ingpen ti pannakadangran,” kuna ti 1 Corinto 13:5. No pakawanentayo ti sabsabali, pakawanennatayo met ni Jehova. Wen, no adda makaaramid iti kamali kadatayo, tuladentayo koma ti pannakilangen kadatayo ti naasi nga Amatayo no makaaramidtayo iti kamali.—Basaen ti Salmo 103:12-14.


c: text/html

text:
Indise Dagiti Ilustrasion (Pangngarig)
Ipakita dagiti numero ti pakasarakan a kapitulo.
abut ti dagum 96
adipen a naggapu iti talon 89
agarado 65
agmulmula 43
agmulmula a napan naturog 43
agsingsingir iti buis ken Fariseo 94
agsubli ti dakes nga espiritu 42
akikid a ruangan 35
ari agplano a makigubat 84
asin ti daga 35
baknang a nagibangon iti kamarin 77
baknang ken ni Lazaro 88
balay a nabangon iti bato 35
balo ken ukom 94
baro nga arak, daan a lalat a pagkargaan ti arak 28
bayanggudaw nga anak 86
bukel a naimula iti nagduduma a daga 43
bukel ti mustasa, Pagarian 43
bukel ti mustasa, pammati 89
dagiti adipen siputanda ti panagsubli ti amoda 78
dagiti mina 100
dakkel a kayo iti mata ti kabsatmo 35
denario a tangdan dagiti trabahador 97
dua a nakautang 40
dua nga annak a naibaon iti kaubasan 106
gameng a nailemmeng iti talon 43
iket 43
kaarruba a Samaritano 73
kamelio a lumsot iti abut ti dagum 96
karnero ken kalding 114
kayo a higos 79
lebadura a nailaok iti arina 43
lebadura dagiti Fariseo 58
maawis dagiti napanglaw iti padaya 83
magango ti trigo, kalpasanna agbunga 103
makitaltalon patayenda ti anak ti makinkukua 106
mammapatay a makitaltalon 106
mangngalap iti tattao 22
matalek a mayordomo 78
matalek ken masirib nga adipen 111
napukaw a drakma 85
napukaw a karnero 63
napukaw nga anak 86
nasarakan a drakma 85
Nasayaat a Pastor 80
padaya ti kasar ti ari 107
pakawanen ti ari ti dakkel nga utang 64
panangbangon iti torre 84
panangitakup iti baro a tela iti daan a lupot 28
perlas a nangato ti kalidadna 43
perlas iti sango dagiti baboy 35
pilien ti kasayaatan a lugar 83
porsegido a gayyem 74
pudno a puon ti ubas 120
pundasion ti balay 35
saan a manangpakawan nga adipen 64
saan a nalinteg a mayordomo 87
saan a napatgan dagiti awis 83
sagaten lamok, alun-onen kamelio 109
sangapulo a birhen 112
situtulok a mangted ti ama 35
talento 113
trabahador iti kaubasan 97
trigo ken ruot 43
tumatayab ken lirio 35
ubbing iti plasa 39
upa ummongenna dagiti piekna 110
INDISE DAGITI KAHON
Dimteng ti Tiempo ti Pannakadalusda 6
Dagiti Naragsak a Panagdaliasat 10
Siasino Dagiti Samaritano? 19
Pananglugan Dagiti Demonio 23
Dagiti Ilustrasion Maipapan iti Panagayunar 28
Panangisuro Babaen ti Panangulit 35
Nagbalin a Kasla Tedted ti Dara ti Ling-etna 123
Ti Daga ti Dara 127
Panangsaplit 129
“Ibitaymo iti Kayo” 132

robotstxt: allowed

filter: keep


text:
Iti pakauna ti aktibidad, inlawlawag ni Dr. Sol ti pateg ti patinayon a panangdalus ti ngipen, gugot ken dila babaen ti panagsepilio. Kabayatan nga agsarsarita ti Dentista, impakitana ti pakabuklan ti ngipen ken gugot ken iti umisu a panagsugigi. Impaganetgetna iti maestra kadagiti Day Care a mapaaramidan ti pagyanan dagiti usaren dagiti ubbing iti uneg ti eskuelada.
Kalpasanna, sinaggaysa ti Dentista nga inamiris ti ngipen dagiti ubbing ken naikkan ti tunggal ubing ti naisupot a sagut (Toothbrush, Toothpaste, Tumbler ken Bear Brand Milk) manipud iti LGU babaen ti panangidaulo ni Mayor Ediboy.
Kalpasan ti Barangay Maradodon, nagturong ti grupo iti Barangay Catucdaan ket kas met la iti naggapuanda a barangay ti naaramid kadagiti ubbing ditoy. Naisaruno ti Barangay Sisim a ditoy ti nagleppasan ti maikatlo nga eskediul ti serbisio-dental. Maisarunonto manen ti maikapat nga eskediul inton Pebrero 23, 2012 (Huebes) sadiay Barangays Aragan, Alina-ay ken Turod Patac.
Imbatad dagiti nagannak a nangkuyog kadagiti annakda ti panagyamanda iti Gobierno Munisipal nga idauluan ni Mayor Edgardo “Ediboy” S. Cobangbang, Jr. ta maiyasideg dagitoy a napateg a serbisio kadagiti taga aw-away. # (Web In-Action)


text:
Monday, August 22, 2011
PHILHEALTH CARDS, NAITED KADAGITI UMILI A MABENEPISIARAN
Cabugao, Ilocos Sur – Nagdudupudop dagiti umili a napan immawat ti Philhealth Card nga inaplikaranda iti kallabes iti opisina ti LGU-MSWDO kadagiti nadutokan nga empleado ti opisina ti MSWD ken Barangay Nutrition Scholars (BNS) nga agasikaso ti pannakaisubmiter ti kasapulan a papeles sa maited ti nasao a kard iti bigat ti Agosto 22, 2011 iti pasdek ti Cabugao Cultural and Sports Complex, Brgy. Rizal, Cabugao, Ilocos Sur.
Sakbay a naiwaras ti nasao a kard, inlawlawag ni Mrs. Lydia Serna-Gazmen, Municipal Social Welfare and Development Officer dagiti annuroten ti panangala ti Philhealth Card.
Kangrunaan a pannakaited ti kard iti saan a pannakaipalubos ti agsukot wenno sangkapamilia a maaddaan ti kard tapno agwaras ken ad-adu ti mabenepisiaran nga umili aglalo kadagiti nakurkurang ti kabaelanna nga agpaagas.
Innayon ni Mrs. Gazmen a manipud Abril 2011 agingga iti Disiembre 2011 ti masakupan ti naited a Philhealth Card a pinunduan ti Gobierno Lokal ti ili a Cabugao babaen iti panangilungalong ni Mayor Ediboy S. Cobangbang, Jr.
Saan a mapilaw ti pannakaladawna ta mabalin met nga paisubli dagiti maseknan a nagsakit ti gastosda iti ospital no nasakawan ti bulan ti Abril 2011 ti petsa ti pannakapaagasda ken mapaadda dagiti maseknan dagiti kasapulan a papeles iti pannakaagasda, impatalged da Mayor Ediboy ken ni Mrs. Gazmen.
Impasingked ni Mayor Ediboy ti saan a pannakaupay koma dagiti saan a nakaawat nupay rebbengna a maikkan ta adda pay sumarsaruno a maited.
Nagyaman dagiti umili a naikkan ti kard kangrunaan dagiti sineknan ti sakit a “dengue” ta nakatulong kadakuada iti naggastosanda iti ospital. # Joed Sajonia
Posted by Bayan ng Cabugao, Ilocos Sur at 4:16 PM
Subscribe to: Post Comments (Atom)


text:
LAOAG CITY – Umab-aboten ti 340 ti bilang dagiti naisuko ken naideposito a paltog nga addaan expired ti lisensiya kadagiti nagduduma nga istasyon ti pulisya ditoy probinsiya ti Ilocos Norte.
Inbatad ni P/CInsp. Dexter Corpuz, chief ti Police Community Relations Office ti Police Prov’l Office, a no ikumpara idi tawen 2016, agdagup laeng iti 150 a paltog ti naisuko ngem ita a tawen ket umabuten ti 340 uray nu ada pelang ti bulan ti Oktubre.
Ibilang ni Corpuz daytoy a nagun-od da a bilang ket gapu iti balligi a kampanaya nga ipakpakatda nga information dissemination.
Kuna pay ni Corpuz a babaen kadagiti inwaywayat da a search operation panggep ti unrenewed license dagiti paltog, checkpoint, oplan bakal addan 64 a paltog dagiti nakumpiskar ita a tawen.


text:
Monday, September 26, 2011
DIPUTADO RYAN, PINAGSAPATANA DAGITI 431 A BPAT TRAINEES TI CABUGAO
Cabugao, Ilocos Sur – Naballigi a naileppas ti tallo a batches (sag-11 a barangays ti kada batch) iti nagsaruno a tallo a lawas a nayeskediul a panagsanay dagiti Barangay Tanod.
Segun ken ni PO3 Bernadette Aquino, Spokesperson ti PNP-Cabugao, nairekord ti 431 a nagpartisipar a nakaileppas kadagiti naituding a maadal.
Iti naangay a Closing Ceremony, sigagagar dagiti nagatendar a nangpasungad ti idadateng ti grupo ni Congressman Ryan Luis V. Singson, Umuna a Distrito, Probinsia ti Ilocos Sur iti Cabugao Sports Complex idi Setiembre 23, 2011. Naisangayan a sangaili ni Diputado Ryan iti panagturpos dagiti BPAT Trainees manipud iti 33 a Barangays ti Cabugao.
Iti mensahe ni Diputado Ryan, inikkanna ti kaipapanan ti BPAT iti naan-anay a panagakemda iti pagrebbenganda babaen iti panangtimon ti linak ken talna tapno nawaya nga aggaraw ken agsapul dagiti umili, tinnulong nga awan ti agwaywayas, panagaksion ken saan nga agtugtugaw, sangkabarangayan a tinnulong.
Innayon ti Diputado, a ti urnos ket agkibinda iti kappia iti pannakatun-oy ti progreso. “Kayatko man nga uliten nga ibaga ti battlecry-tayo nga agserserbi: “Adda kanyatayo ti baro a pigsa, baro a sirmata!”
Iti mensahe ni Mayor Ediboy S. Cobangbang, Jr. nga imbasa ni SB Member Crescencio S. Sumagit, Jr., dinayawna ti nagapuanan dagiti Barangay Tanod ket kinaritna ida a babaen ti naited a nayon a bileg ken talek kadakuada iti baro nga akemda, pumimpintas manen ti gapuananda. Innayon ti Mayor a babaen ti natalna a kagimongan ket maragpat ti naprogreso a biag dagiti umili babaen iti panangtarabay ti Gobierno Munisipal.
Iti panglukat a sarita ni Vice-Mayor Danny Q. Gazmen, imbagana ti naan-anay a pannuporta ti Sangguniang Bayan ken ni Mayor Ediboy, iti PNP-Cabugao, kasta met iti Barangay Officials tapno matarabay ken maibirokan ti kasapulan ti serbisio dagiti BPAT’s.
Bimmayabay dagiti opisiales ti ili ken ni Diputado Ryan iti pannakayawat ti sertipiko ti panagturpos a kas kada Vice Mayor Danny Q. Gazmen, SB Member Vicky S. Serna, SB Member Carlito S. Pano, M.D., SB Member Josefina S. Vallejo, SB Member Crescencio S. Sumagit, Jr., SB Member Benedict Savellano, ken LGOO Constancia “Connie” Quiñola.
Indauluan met da ABC President, Rizal Brgy. Captain Teddy U. Soller ken ABC Vice President, Sabang Brgy. Captain Edgardo S. Cobangbang, Sr. dagiti kakaduada a kapitanes a nangimatang iti panangawat ti Kapitan ken Chief Tanod dagiti sertipiko dagiti kabarangayanda a nagturpos ti panagsanay.
Naikanayon payen ti panangpasapata ni Diputado Ryan kadagiti napili nga opisiales ti pederasion ti Barangay Tanod/BPAT ti ili a Cabugao nga idauluan ni Brgy. Rizal Chief Tanod Danilo Pe Benito Seguban.
Iti panggibus a sarita, impeksa ni SB Member Carlito S. Pano, M.D. ti panagyaman ken pammigbig ti pamilia ti LGU iti natunos ken napintas a bilang ti nagpartisipar iti panagsanay, dagiti timmulong iti pannakaisayangkat ti seminar ken iti puersa ti Polisia ti ili nga idauluan ni P/Chief Inspector William Nerona. # (Insurat ni Joed Sajonia/Nagretrato, Alvin Solis)
Posted by Bayan ng Cabugao, Ilocos Sur at 9:23 AM
Subscribe to: Post Comments (Atom)


text:
Kuba
Nagsasabtan: 22°00′N 80°00′W / 22.000°N 80.000°W
Ti Kuba, opisial a ti Republika ti Kuba, (i/ˈkjuːbə/; Espaniol: República de Cuba, panangibalikas: [reˈpuBlika ðe ˈkuBa] ( denggen)) ket maysa nga isla a pagilian idiay Karibe. Ti pagilian iti Kuba ket buklenna ti kangrunaan nga isla iti Kuba, ti Isla de la Juventud, ken dagiti nadumaduma a purpuro. Ti Havana ket isu ti kadakkelan a siudad idiay Kubá ken ti kapitolio iti daytoy a pagilian. Ti Santiago de Cuba ket isu ti maikadua a kadakkelan a siudad.[9][10] Iti amianan ti Kuba ket naisanglad ti Estado Unidos (90 a milia ti kaadayona) ken ti Bahamas, Mehiko ket addaan iti laud, ti Is-isla ti Cayman ken Hamaika ket adda iti abagatan, ken Haiti ken ti Dominikano a Republika ket adda iti abagatan a daya.
Idi 1492, Christopher Columbus ket simmanglad ken tinuntonna ti isla a tattan ket tagikuaen ti Kubá, para iti Pagarian iti Espania. Ti Kuba ket nagtalinaed a teritorio iti Espania aginggana idi nagpatingga ti Espania–Amerikano a Gubat idi 1898, ekn nakaala ti pormal a panakawayawaya manipud ti Estados Unidos idi 1902. Ti maysa a narukop a demokrasia, a kaaduan nga iturayan dagiti radikal a politika ket rimsua, a pinatangken babaen ti Kubano a batay-linteg iti 1940, ngem daytoy ket napernekan idi 1952 babaen ti dati a presidente a ni Fulgencio Batista, ken naipatakder ti maysa nga autoritario turay, a daytoy ket nagpaadu kadagiti kadaksan, panagpasardeng kadagit politika ken panagpalad kadagiti pagalagadan ti ekomonia.[11][12] ni Batista ket kanungpalan a naikkat idi Enero 1959 babaen ti Hulio 26 a tignay, ken ti maysa a baro nga administrasion ket naipatakder babaen ni Fidel Castro, a babaen idi 1965 ket nagbalin a ti maysa a partido nga estado babaen ti napaungar a ti Partido Komunista ti Kuba, nga agturturay pay laeng iti tatta nga aldaw.
Ti Kuba ket pagtaengan ti sumurok a 11 a riwriw a tattao ken isu daytoy ti kaaduan ti populasion nga isla a pagilian idiay Karibe, ken isu pay ti kadakkelan babaen ti kalawa ti lugar. Dagiti tattao, kultura, ken dagiti tinawtawid ket nakaala manipud kadagiti nadumaduma a nagtaudan, a kas kadagiti aborihinal a Taíno ken Ciboney a tattao, ti panawen iti Espaniol a kolonialismo, ti pinakayammo iti Aprikano a tagtagabu ken ti kinaasidegna iti Estados unidos.
Ti Kuba ket addaan ti 99.8% a bilang dagiti makabasa ken makasurat,[3][13] ti nababa a bilang dagiti panakatay ti maladaga ngem dagiti dadduma a naparang-ay a pagilian,[14] ken ti natimbengan a panagnamnama ti biag iti 77.64.[3] Idi 2006, ti Kubá ket isu laeng ti agmaymaysa a pagilian a nakasabat ti WWF a panagilawlawag iti nasaranay a panagrangrang-ay; nga addaan ti maysa a ekolohikal a tugot iti basbassit ngem 1.8 hektarea tunggal maysa a tao ken maysa a Pagsurotan ti Panagrangrang-ay ti Nagtagitaon iti sumurok a 0.8 para iti 2007.[15]
Dagiti linaon
Etimolohia[urnosen | urnosen ti taudan]
Ti nagan a Kuba ket nagtaud manipud ti pagsasao a Taíno. Ti husto a kaibuksilan ti nagan ket saan a nalawag ngem mabalin maipatarus a kas idiay kaaduan ti nalames a dagaw (cubao),[16] wenno nalatak a lugar (coabana).[17]Dagiti mannurat a namatmati a ni Christopher Columbus ket Portuges et nangibagbaga a ti Cuba ket ninaganan babaen ni Columbus para iti taga-ugma nga ili ti Kuba idiay distrito ti Beja idiay Portugal.[18][19]
Pakasaritaan[urnosen | urnosen ti taudan]
Sakbay ti Columbia a panawen[urnosen | urnosen ti taudan]
Ti Kuba ket tinataengan idi ti tattao aPatneng nga Amerikano a naamammuan akas dagiti Taíno, a tinawtawagan pay ti Arawak babaen dagiti Espaniol, ken Guanajatabey kenn tattao a Ciboney sakbay ti isasangpet dagiti Espaniol. Ti tinaudan dagitoy a Patneng nga Amerikano ket nagtaudda manipud ti nangruna adaga iti Amianan, Tengnga ken Abagatan nga Amerika kadagiti adu a nasapsapa a siglo .[20] Dagiti patneng a Taíno ket tinawtawaganda ti isla iti Caobana.[21] TDagidi Taíno ket mannalon ken dagidi Ciboney ken mannalon, mangngalap ken agananup-agburburas.
Dagiti nagibasaran[urnosen | urnosen ti taudan]
- ^ "Cuban Peso Bills". Tengnga a Banko iti Kuba. Naala idi 2009-09-07.
- ^ "National symbols". Government of Cuba. Naala idi Septiembre 7, 2009.
- ^ a b c d e "CIA – The World Factbook". Cia.gov. Naala idi 2011-09-30.
- ^ a b c d Anuario Estadístico de Cuba 2010, Oficina Nacional de Estadísticas, República de Cuba. Naala idi Septiembre 30, 2011.
- ^ Ti pateg ket binukel ti kaasitgan a gasut.
- ^ "Cuba grapples with growing inequality". Reuters. Naala idi 21 Hulio 2013.
- ^ "Human Development Report 2014" (PDF). United Nations Development Programme. 2014. Naala idi 2014-07-24.
- ^ Manipud idi 1993 aginggana idi 2004 ti Doliar ti Estados Unidos ket inus-usar a kumaduaan ti pisos aginggana ti doliar ket nasukatan babaen ti mabaliwan a pisos
- ^ Thomas, Hugh (Marso 1971). Kubá; ti Panangkamat ti Kawayaan. New York: Harper & Row. ISBN 0060142596.
- ^ Thomas, Hugh (1997). Ti Tagabu a Komersio: Ti Sarita iti Atlantiko a Komersio ti Tagabu, 1440–1870. New York, NY: Simon & Schuster. ISBN 0684835657.
- ^ "Dagiti insao no Senador John F. Kennedy idiay Demokratiko a Pangrabii, Cincinnati, Ohio". John F. Kennedy Presidential a Biblioteka ken Museo – Jfklibrary.org. 1960-10-06. Naala idi 2010-11-07.
- ^ Thomas, Hugh (Marso 1971). Kuba; ti Panagkamat ti Kawayaan. New York: Harper & Row. p. 1173. ISBN 0060142596.
- ^ "unstats | Millennio a Panagituding". Mdgs.un.org. 2010-06-23. Naala idi 2010-11-07.
- ^ "CIA World Factbook". Cia.gov. Naala idi 2011-09-30.
- ^ Reporta ti sibibiag a planeta
- ^ Alfred Carrada, Ti Diksionario ti Pagsasao a Taino(plato 8)
- ^ Diksionario – Taino dagiti patneng a tao ti Karibe --
- ^ Augusto Mascarenhas Barreto: O Português. Cristóvão Colombo Agente Secreto do Rei Dom João II. Ed. Referendo, Lissabon 1988. Inggles: Ti Portuges a Columbus: sekreto nga ahente ni Ari Juan II, Palgrave Macmillan, ISBN 0-333-56315-8
- ^ da Silva, Manuel L. ken Silvia Jorge da Silva. (2008). Ni Christopher Columbus idi ket Portuges, Express Printing, Fall River, MA. 396pp. ISBN 978-1-60702-824-6.
- ^ Ramón Dacal Moure, Manuel Rivero de la Calle (1996). Arte ken arkeolohia ti sakbay ti Columbia a Kuba. Unibersidad ti Pittsburgh a Pagmalditan. p. 22. ISBN 0-8229-3955-X.
- ^ "Taino a nagan para kadagiti isla". Indio.net. Naala idi 2010-11-07.
Bibliograpia[urnosen | urnosen ti taudan]
- Chomsky, Aviva; Carr, Barry; Smorkaloff, Pamela Maria, dagiti ed. (2004). The Cuba Reader: History, Culture, Politics. Durham, NC & London: Unibersidad ti Duke a Pagmalditan. ISBN 978-0-822-33197-1.
- Domínguez, Jorge I. (2003). Ti Batay-linteg ti Politikal a Transision ti Kuba: Ti Rami ti Panagtalinaay (ken Panagbalbaliw) ti 1992 a Batay-linteg (PDF). Coral Gables, FL: Instituto para dagiti Kubano ken Amerikano aPanagadal, Unibersidad ti Miami. ISBN 978-1-932-38504-5. Naala idi 19 Agosto 2012.
- Feinsilver, Julie M. (1989). "Ti Kuba a kas maysa a 'Medikal a Bileg ti Lubong': Dagiti Politika ti Simbolismo". Panagrepaso a Panagsukisok ti Latin nga Amerika. 24 (2): 1–34. JSTOR 2503679.
- Gleijeses, Piero (1994). "'Pumanawkan! Umayen dagiti Puraw a Higante!': Ti Estados UNidos, dagiti Mercenario, ken ti Kongo, 1964–1965" (PDF). Diplomatiko a Pakasaritaan. 18 (2): 207–237.
- Gleijeses, Piero (1996). "Ti Immuna nga Ipapan ti Kuba idiay Aprika: Arhelia, 1961–1965". Warnakan dagiti Panagadal ti Latin nga Amerika. 28 (1): 159–195. JSTOR 157991.
- Gleijeses, Piero (1997). "Dagiti Immuna nga Embahador: Ti Naiparawad ti Kuba iti Pannakawaya ti Guinea-Bissau". Warnakan dagiti Panagadal ti Latin nga Amerika. 29 (1): 45–88. JSTOR 158071.
- Gleijeses, Piero (2002). Dagiti Asisinnupiat a Mision: Havana, Washington, ken Aprika, 1959–1976. Chapel Hill, NC: Unibersidad ti North Carolina a Pagmalditan. ISBN 978-0-807-82647-8.
- Ramazani, Rouhollah K. (1975). Ti Persiano a Golpo ken Kipet ti Hormuz. Alphen aan den Rijn: Sijthoff & Noordhoff. ISBN 9-0286-0069-8.
Dagiti silpo ti ruar[urnosen | urnosen ti taudan]
Midia a mainaig iti Kuba iti Wikimedia Commons
Pakaammo ti panagbiahe idiay Kuba manipud iti Wikivoyage (iti Ingles)
Wikimedia Atlas iti Cuba
- Gobierno ti Kuba
- Kitaen ti Kuba iti Proyekto ti Nawaya a Direktorio (iti Ingles)
- Kuba
- Dagiti pagilian ti Karibe
- Dagiti komunista nga estado
- Dagiti dati a kolonia ti Espania
- Golpo ti Mehiko
- Dagiti pagilian nga isla
- Dagiti estado a kameng ti Nagkaykaysa a Pagpagilian
- Dagiti republika
- Dagiti agmaymaysa a partido nga estado
- Dagiti sosialista nga estado
- Dagiti pagilian ken teritorio nga agsasao ti Espaniol
- Dagiti estado ken teritorio a nabangon idi 1902


text:
Richard Mentor Johnson
Ni Richard Mentor Johnson (Oktubre 17, 1780 wenno 1781[a] – Nobiembre 19, 1850) ket isu idi ti maikasiam a Bise Presidente iti Estados Unidos, a naserbi iti administrasion ni Martin Van Buren (1837–1841). Is-isu laeng ti bise presidente a binutusan ti Senado ti Estados Unidos babaen dagiti urnong ti Maikasangapulo ket dua a Panagpasayaat. Ni Johnson ket inrepresentana pay ti Kentucky idiay Kamara dagiti Pannakabagi ti Estados Unidos ken Senado ken nangrugi ken lineppasna ti karrerna ti politiko idiay Kamara dagiti Pannakabagi ti Kentucky.
Dagiti silpo ti ruar[urnosen | urnosen ti taudan]
Midia a mainaig kenni Richard Mentor Johnson iti Wikimedia Commons


text:
Panangyaplikar Kadagiti Prinsipio ti Biblia
PANANGYAPLIKAR KADAGITI PRINSIPIO TI BIBLIA
Naumaakon iti Panagbiagko
Mammartek idi ni Dmitry Korshunov. Ngem rinugianna a basaen ti Biblia iti inaldaw. Apay a nagdakkel ti namalbaliwanna ken nakaragragsak itan?
PANANGYAPLIKAR KADAGITI PRINSIPIO TI BIBLIA
Naumaakon iti Panagbiagko
Mammartek idi ni Dmitry Korshunov. Ngem rinugianna a basaen ti Biblia iti inaldaw. Apay a nagdakkel ti namalbaliwanna ken nakaragragsak itan?
Nakaim-imbag ni Jehova Kaniak
Ania a kinapudno iti Biblia ti nakatulong ken Crystal, a biktima ti seksual a pannakaabuso idi ubing, tapno suminged iti Dios ken maaddaan iti makapnek a biag?
Agbibiag a Nakadepende iti Panagarikap
Ni James Ryan ket nayanak a tuleng sa nabulsek idi agangay. Kasano a naaddaan iti pudpudno a kaipapanan ti biagna?
Tinallikudakon ti Kinasoldadok
Buyaem no kasano a nakatulong ken Cindy ti makaliwliwa a mensahe ti Biblia tapno mabalbaliwanna ti kinaagresibona.
Naumaakon iti Relihion
Kayat ni Tom ti mamati iti Dios ngem naupay iti relihion ken kadagiti awan mamaayna a ritual. Ania ti naitulong ti panagadalna iti Biblia tapno maaddaan iti namnama?
Panangyalison iti Dara—Ti Makuna Itan Dagiti Doktor
Mauy-uyaw dagiti Saksi ni Jehova gapu ta dida kayat ti agpayalison iti dara. Ania ti makuna ti dadduma nga adda iti tay-ak ti medisina maipapan iti takdertayo mainaig iti dara?
Banag a Nasaysayaat Ngem iti Panagbalin a Sikat
Iti maysa la a rabii, nagbalin a sikat ni Mina Hung Godenzi a dati nga ordinario a tin-edyer. Ngem saan met gayam a kas kasayaat dayta a kas iti inar-arapaapna.
Ilawlawag ti Maysa a Propesor iti Financial Accounting No Apay a Mamati iti Dios
Kuna ni Propesor Stephen Taylor a ti panagadal iti Biblia ti kasayaatan pay laeng nga investment-na.
Tallo a Saludsod ti Nangbalbaliw iti Biagko
Napnek ti maestra a ni Doris Eldred kadagiti sungbat dagiti saludsodna maipapan iti biag idi a ti estudiantena ti nangisuro kenkuana.
Mariknak Itan a Kabaelak ti Tumulong
Biktima ni Julio Corio iti bimtak a granada isu a nariknana nga awan bibiang ti Dios kenkuana. Nagbalbaliw dayta a riknana idi naammuanna ti ibagbaga ti Exodo 3:7.


text:
Mainaig iti daytoy, sinanay ti Sangkap ti 50 a babbai a kameng ti DSWD Pantawid Pamilyang Pilipino Program (4Ps) iti Bangar iti "Loofah Processing and Product Development." Naangay ti makalawas a panagsanay iti Bangar Training Center babaen ti suporta ti LGU Bangar nga idauluan ni Mayor George B. Pinzon.
Naisuro kadakuada ti panagdisenio kadagiti nadumaduma a produkto nga agtaud iti loofah (kabatiti) fibers a mabalin a mausar a dekorasion kadagiti pagtaengan ken opisina.
Kas tulongna kadakuada, nangted ti Sangkap kadagiti kasapulan dagiti nagsanay a pangrugian a raw material agraman ti sagsasangagasutda a bukel ti atap a kabatiti. Nangted met ti DSWD kadagiti kasapulanda a ramit.
Timmarabay iti naangay a panagsanay da Agnes LL. Tambalo, Regional Program Coordinator ti SLP-DSWD FOI; CDED Officer Ardel C. Laroya; Chad Everett Llanes, SLP Provincial Coordinator; Charmina Caccam Cruz, PDO II, ken Amalia E. Gavina, MSWDO.
Maysa a tumantanor nga espesialista iti produksion ti loofah home decors ti Sangkap Ilokano Arts a kukua da Djuna R. Alcantara ken Ed H. Angco.
(Naipablaak iti Bannawag, Disiembre 26, 2016 a bilang.)


text:
MAIBAKLAY ngata a nasayaat ti kabarbaro a nadutokan a sekretario ti Department of Environment and Natural Resources dagiti akemna a mangsaluad ti aglawlaw ken nakaparsuaan ?
Nadagsen a karit ken ni retirado a Heneral Roy A. Cimatu, tubo ti Ilocos Norte, ti panangdutok kenkuana ni Presidente Rodrigo Duterte kasukat ni Regina Paz Lopez a pinagkedkedan ti Commission on Appointment ti pannakadutokna.
Nadutokan ni Cimatu kas DENR Secretary sumagmamano nga aldaw kalpasan ti kontrobersia a panangibasura ti CA iti appointment ni Lopez. Adda dagiti environmental groups a mamagkomkomperar kada Cimatu ken Lopez iti kabaelan ken padasda a mangaywan iti nakaparsuaan.
Naapointaran ni Cimatu a mangidaulo ti DENR iti panawen a kontrobersial ti ahensia ken ti CA iti isyu ti industria ti panagminas iti pagilian ta adu dagiti nabileg a tattao ti nangkontra iti interim appointment ni Lopez nangruna dagiti kameng ti Chamber Of Mining in the Philippines ken dagiti nabileg a politiko ken negosiante nga adda dakkel nga interesna iti industria ti panagminas. Napabara ti kontrobersia ta inrakurak ti Presidente a naaramat ti kuarta iti pannakaibasura ti appointment ni Lopez.
Iti laksid dagiti protesta dagiti makisimpatia ken ni Lopez ken awag dagiti grupo a mangkidkiddaw ti pannakare-appoint-na kas DENR Secretary ket dinutokan ti Presidente ni Cimatu a mangidaulo iti departamento ta namnamaenna nga isu ti mangpaannayas ti pannakaisayangkat dagiti adu nga akem ken trabaho iti ahensia – saan laeng nga iti panagminas – ngem ti pannakasaluad ti angin, danum, bantay, kabakiran ken ti intero nga aglawlaw ken nakaparsuaan.
Natubayen ni Cimatu iti adal ken padas kas lider ken nagserserbi iti gobierno. Nagpaay iti Armed Forces of the Philippines iti las-ud ti 37 a tawen manipud idi nagturpos a kadete sadiay Philippine Military Academy aginggana a nagretiro a Chief of Staff ti AFP idi panawen ni Presidente Gloria Macapagal Arroyo idi 2002.
Kalpasan ti panagretiro ni Cimatu iti AFP, nadutokan a Middle East Crisis Manager idi immandar ni Arroyo ti pannakaipaing iti natalged a lugar dagiti adu a mangmangged a Pilipino sadiay Iraq idi dandanin rauten dagiti puersa ti Estados Unidos. Nagbalin pay a Presidential Special Envoy to the Middle East Preparedness Committee, aginnggana iti umuna a tawen iti termino ni Presidente Benigno Aquino III idi Hunio 2011. Idi Oktobre 11, 2016, dinutokan isuna ni Duterte a kas Special Envoy of the President to the Middle East.
Natenneben ni Cimatu iti serbisio-publiko nangruna iti military ken seguridad, ngem ibilang dagiti dadduma nga umili nga agdadamo pay laeng iti panangsaluad iti aglawlaw ken nakaparsuaan. Saan a kas ken ni Lopez a nabayagen nga agserserbi iti pribado a sektor para kadagiti programa ken proyekto para ti pannakasaluad ti nakaparsuaan.
Adda dagiti umili nga agamak ken ni Cimatu a kas retirado nga opisial ti military ket indakdakkelna ti pannakatubay nga agtungpal nga umuna sakbay nga agreklamo a mabalin nga agparnuay iti epekto a negatibo kadagiti gannuat ti imatonanna a departamento. Ngem sino koma ngarud ti mangmandar kenkuana kas DENR Secretary, saan kadi a ti Presidente laengen ti nangatngato ngem isuna? No pagsayaatan la ketdi ti kaaduan ti imandar ti Chief Executive ket awan ti dakesna.
Dillawen pay dagiti dadduma nga umili a ti pannakadutok ti sigud a heneral iti gabinete ket mangipakita ti militarisasion iti agdama nga administrasion. Ngem adda kadi dakesna no nadutokan a kameng ti gabinete ti kualipikado a kas ken ni Cimatu? Saan kadi nga adda pay dagiti kameng ti agdama nga administrasion a nominado ken naggapu kadagiti makakannigid a grupo?
Maysa pay a pamilawan dagiti dadduma nga umili ken ni Cimatu ket ti sigud a panangakusar kenkuana ni sigud nga AFP Budget Officer, Lt. Colonel George Rabusa nga immawat ti dakkel a kuarta sakbay ti panagretirona kas Chief of Staff kabayatan idi ti Senate investigation iti Pabaon Controversy. Inakusaran idi ni Rabusa ni Cimatu a nakaawat iti agarup P110 million iti panagretirona. Iti panagtestimonia idi ni Cimatu iti Senate investigation, ket pinaglibakanna ti alegasion ni Rabusa. Napilaan idi isuna iti kaso a plunder iti Ombudsman ngem nawaswas daytoy idi 2012.
Gapu iti sigud nga alegasion ti pannakainaig ni Cimatu iti kurapsion, adda dagiti umili nga agsalsaludsod: Saan kadi a masansan nga ibagbaga ti Presidente nga uray arasaas laeng iti kurapsion dagiti kameng ti gabinetena ti mangegna ket umanayen a pangikkatanna kadakuada?
Dakkel a banag ti padas ni Cimatu nga opisial ti AFP para iti nasayaat a pannakamanehar ti DENR ta daytoy a departamento ket kasapulanna ti pannakaipakat dagiti nagadu a linteg a naputar tapno masaluadan ti nakaparsuaan. Kasapulan laeng a ti agakem iti daytoy a departamento ket addaan iti naan-anay a tured ken pinget a mangipakat kadagiti linteg, ket saan a padiktaran, pasulisog kadagiti pasuksok wenno rumukma kadagiti nabileg a tattao a manggundaway ken mangdaddadael iti nakaparsuaan. Awan ti tao wenno opisial nga adda amin kenkuana ti ayat ken kabaelan nga agserbi iti gobierno. Rumbeng laeng nga ikkan dagiti umili ti naan-anay a gundaway ni Cimatu a mangipaneknek ti kabaelanna nga agserbi iti DENR sakbay a mahusgaran isuna no maikari a mangidaulo iti dayta a departamento ti gobierno. (Eden Alviar)


text:
SUHETO ITI AKKUB
Kasano Kapaut ti Mabalinmo a Panagbiag?
IDI matay ni Harriet idi 2006, agarup 175 ti tawenna. Ngem saan a tao ni Harriet. Isu ket maysa a Galapagos tortoise nga adda iti maysa a zoo idiay Australia. No idilig kadatayo, nakaat-atiddog ti biag ni Harriet. Ngem no idilig iti dadduma pay a sibibiag a parsua, ordinario laeng ti kapaut ti biagna. Usigem ti dadduma a pagarigan.
Kuna dagiti managsirarak idiay Finland a ti freshwater pearl mussel ket mabalin nga agbiag iti 200 a tawen.
Ti burrowing clam (ocean quahog) ket kaaduanna nga agbiag iti nasurok a 100 a tawen ken adda dagiti damag nga immabut pay daytan iti nasurok nga 400 a tawen.
Agbiag iti rinibu a tawen ti nagduduma a kayo a kas iti bristlecone pine, giant sequoia, ken dadduma a kita ti sipres ken spruce.
Ngem nasayaaten no dagiti tattao a gagangay a maibilang a kangatuan a kita ti biag ditoy daga ket makapagbiag iti 80 wenno 90 a tawen—nupay no dadduma ikagkagumaantayo unay a paatiddogen ti biag!
Ania ti makunam—kontentotay kadin iti 80 wenno 90 a tawen? Wenno posible a makapagbiagtayo iti napapaut pay? Adu ti mangnamnama a makatulong ti siensia ken medikal a teknolohia.
Makatulong Kadi ti Siensia?
Dakkel ti maitultulong ti siensia kadagiti tay-ak ti salun-at ken medikal a teknolohia. “Basbassiten ti bilang dagiti tattao a matmatay [iti United States] a maigapu kadagiti makaakar a sakit wenno komplikasion iti panaganak,” kuna ti magasin a Scientific American. “Sipud idi 1960, bimmaba iti 75% ti bilang dagiti matmatay a maladaga.” Ngem limitado laeng ti naaramidan ti siensia iti panangpaatiddog iti biag dagiti nataengan. “Iti laksid ti pinullo a tawen a panagsirarak, ti panaglakay ket maysa pay laeng a misterio,” kuna ti sabali pay nga edision ti Scientific American. Nupay kasta, “ipakita ti ebidensia a mapasamak ti panaglakay no agpalia dagiti instruksion kadagiti genes-tayo a mangkonkontrol iti itatanor dagiti selula.” Kuna pay ti artikulo: “No ti panaglakay ket kangrunaanna a maysa a proseso a nainaig kadagiti genes, posible nga addanto tiempo a malapdan dayta.”
“Uray kalpasan ti pinullo a tawen a panagsirarak, kaskasdi a maysa pay laeng a misterio ti panaglakay”
Iti panagsirarak ti dadduma a sientista kadagiti kangrunaan a makagapu iti panaglakay ken dagiti kakuykuyogna a sakit, ad-adalenda dagiti nabiit pay nga idudur-as iti tay-ak ti genetics a maawagan iti epigenetics. Ania ti epigenetics?
Dagiti sibibiag a selula ket naglaon iti genetiko nga impormasion, a kasapulan iti itataud dagiti baro a selula. Kaaduan iti daytoy nga impormasion ket masarakan iti genome, maysa a termino a tumukoy iti amin a DNA iti uneg ti maysa a selula. Ngem iti kallabes, sinukimat a naimbag dagiti sientista dagiti sabali pay a mekanismo iti uneg ti selula—ti epigenome. Ti epigenetics ket ti panagadal iti daytoy a nakaskasdaaw a grupo dagiti mekanismo ken kemikal a reaksionda.
Naiduma iti DNA ti itsura dagiti molekula a mangbukel iti epigenome. Ti langa ti DNA ket kas iti nagkunikon nga agdan idinto ta ti epigenome ket kas iti sistema dagiti kemikal a marka, wenno tag, a nakadekket iti DNA. Ania ti papel ti epigenome? Kas iti konduktor ti maysa nga orkestra, ti epigenome ti mangkontrol iti pannakausar ti genetiko nga impormasion nga adda iti DNA. Dagiti molecular tags ti mangpaandar wenno mangiddep kadagiti grupo dagiti genes depende kadagiti kasapulan ti selula ken iti dadduma pay a banag a kas iti taraon, stress, ken toxins. Gapu kadagiti nabiit pay a natakuatan maipapan iti epigenome, dakkel ti nagbalbaliwan iti biological sciences a nanginaig iti epigenome kadagiti partikular a sakit ken uray iti panaglakay.
“Dagiti sakit a kas iti schizophrenia, rheumatoid arthritis, kanser ken nakaro nga ut-ot ket nainaig iti [epigenome],” kuna ti managsirarak iti epigenetics a ni Nessa Carey. “Sigurado [met] nga adda nakainaiganna iti panaglakay.” Gapuna, ti panagsirarak iti epigenetics ket mabalin nga agresulta kadagiti epektibo a therapy a pangpasayaat iti salun-at, panglaban iti sakit—agraman iti kanser—tapno mapaatiddog ti biag. Ngem agingga ita, awan pay ti masaripatpatan a namnama. “Ar-aramidentayo pay laeng dagiti dati a pamay-antayo [a panglaban iti panaglakay],” kuna ni Carey, ti pannangan iti “adu a nateng” ken “kanayon a panagehersisio.”
Ngem apay nga ikagkagumaan unay dagiti tattao a paatiddogen ti biag? Apay a kayattayo ti agbiag nga agnanayon? Insaludsod ti The Times a diario iti Britania: “Apay ngata a pagregreggetan unay dagiti tattao iti intero a lubong ti agsapul iti pamay-an a dida matay, babaen man iti immortalidad, panagungar, panagbiag kalpasan ti ipapatay wenno reinkarnasion?” Ti sungbat a maammuantayo ita ilawlawagna ti pudno a makagapu iti panaglakay.
Apay a Kayattayo ti Agbiag nga Agnanayon?
Rinibu a tawenen a padpadasen dagiti tattao nga ammuen ti sungbat dayta a saludsod. Adda kadi lohikal ken makapnek nga eksplanasion a maitunos iti pisikal a pakabuklantayo ken iti nainkasigudan a tarigagaytayo nga agbiag nga agnanayon? Minilion ti sumungbat iti gumgumluong a wen! Apay? Gapu ta naammuandan iti Biblia dagiti makapnek unay a sungbat maipapan iti dayta.
Sipud pay iti damo, ibatad ti Biblia a nupay adda pagpapadaantayo iti dadduma a parsua, dakkel ti nakaidumaantayo. Kas pagarigan, mabasatayo iti Genesis 1:27 a ti Dios pinarsuana dagiti tattao iti ladawanna. Iti ania nga anag? Inikkannatayo iti abilidad a mangipakita iti ayat, hustisia, ken sirib. Ken kas Daydiay sibibiag iti agnanayon, immula kadatayo ti Dios ti tarigagay nga agbiag nga agnanayon. “Ti tiempo a di nakedngan [kinaagnanayon] insaadna iti pusoda,” kuna ti Eclesiastes 3:11.
Ti maaramidan ti utek, nangruna iti abilidadna nga agsursuro, ti maysa a makita nga ebidensia a dagiti tattao ket nadisenio idi damo nga agbiag a napapaut ngem iti kasasaadtayo ita. Kuna ti The Encyclopedia of the Brain and Brain Disorders a “dandani awan limitasion” ti kapasidad ti utek ti tao nga agurnong iti impormasion. Apay nga addaantayo iti dayta a kapasidad no saan met la a mausar? Wen, ti orihinal a panggep ti Dios para iti sangatauan ket yan-anninaw dagiti tattao kadagiti nagpapateg a pamay-an. Apay ngarud a lumakay, agsagaba, ken mataytayo?
No Apay a Lumakay ken Mataytayo
Perpekto ti bagi ti immuna a lalaki ken babai ken nawayada nga agikeddeng. Nakalkaldaang ta inusarda dayta iti di umiso a pamay-an babaen ti isusukirda iti Namarsua kadakuada. * (Genesis 2:16, 17; 3:6-11) Gapu iti panagsukir wenno basolda, nakariknada iti nakaro a pannakakonsiensia ken bain. Naaddaan metten iti depekto ti bagida, a nakaigapuan iti in-inut ken agtultuloy a panagturongda ken patay. “Ti pannilud a mangpataud iti ipapatay isu ti basol,” kuna ti 1 Corinto 15:56.
Maitunos kadagiti pisikal a linteg ti panangipatawid, amin a kaputotan da Adan ken Eva natawidda ti kinaimperpekto ken ti tendensia nga agbasol, wenno agaramid iti di umiso. Kuna ti Roma 5:12: “Babaen iti maysa a tao simrek ti basol iti lubong ken ti ipapatay babaen iti basol, ket iti kasta ti ipapatay nagsaknap iti amin a tattao agsipud ta nagbasolda amin.”
Ania ti konklusiontayo? Isu daytoy: Ti sekreto iti biag nga agnanayon ket ditay pulos masarakan iti laboratorio. Ti laeng Dios ti makaikkat kadagiti dakes nga epekto ti basol. Ngem ikkatennanto ngata dagita? Ti sungbat ti Biblia ket nalawag a wen!
“Alimonennanto ni Patay iti Agnanayon”
Addan inaramid ti Dios a nagpateg a pamay-an tapno maikkat ti basol ken ipapatay. Imbaonna ni Jesu-Kristo tapno itedna ti biagna agpaay a pakagunggonaantayo. Kasano a matulongannatayo ti ipapatay ni Jesus? Ni Jesus ket nayanak a perpekto ken “saan a nakaaramid iti basol.” (1 Pedro 2:22) Gapuna, maikari a maaddaan iti awan inggana ken perpekto a biag kas maysa a tao. Ania ti inaramidna iti perpekto a biagna? Situtulok nga impaayna tapno mabayadan dagiti basoltayo. Wen, inted ni Jesus ti biagna “kas subbot a kasukat dagiti adu.” (Mateo 20:28) Inton agangay, naan-anay a maiburayton kadatayo dagiti pagimbagan nga itden dayta a subbot. Ania ti kaipapanan dayta kenka? Usigem dagitoy a teksto:
“Ti Dios inayatna ti lubong iti kasta unay isu nga intedna ti bugbugtong nga Anakna, tapno tunggal maysa a mangwatwat iti pammati kenkuana saan koma a madadael no di ket maaddaan iti agnanayon a biag.”—Juan 3:16.
“Pudno nga alimonennanto ni patay iti agnanayon, ket ti Soberano nga Apo Jehova sigurado a punasennanto ti lulua iti amin a rupa.”—Isaias 25:8.
“Kas ti maudi a kabusor, ni patay mapukawto.”—1 Corinto 15:26.
“Ti tolda ti Dios adda iti sangatauan . . . Ket punasennanto ti amin a lua kadagiti matada, ket awanton ni patay.”—Apocalipsis 21:3, 4.
Kasano kapaut ti mabalinmo a panagbiag? Nalawag ti sungbat ti Biblia: Mabalin a maaddaan dagiti tattao iti namnama nga agbiag nga agnanayon—maysa a namnama a matungpalto kalpasan nga ikkaten ti Dios ditoy daga ti amin a kinadakes. (Salmo 37:28, 29) Dayta a nagpateg a namnama ti pampanunoten ni Jesus idi imbagana iti lalaki a nailansa iti abayna: “Makikaduakanto kaniak idiay Paraiso.”—Lucas 23:43.
Wen, nainkalintegan ken nainkasigudan a tarigagayan ti tao ti agbiag nga agnanayon. Pinarsuanatayo ti Dios a kasta! Penkennanto met dayta a tarigagay. (Salmo 145:16) Ngem nasken nga aramidentayo ti pasettayo. Kas pagarigan, masapul a maaddaantayo iti pammati iti Dios. Sigun iti Hebreo 11:6, ‘no awan ti pammati, ti Dios ket di mabalin nga ay-aywen a naan-anay, ta ti umadani iti Dios masapul a patienna nga isu adda ken isu agbalin a mananggunggona kadagidiay sipapasnek a mangsapsapul kenkuana.’ Saan a basta panamati lattan dayta no di ket lohikal a panamati a naibasar iti umiso a pannakaammo iti Biblia. (Hebreo 11:1) No kayatmo ti maaddaan iti kasta a pammati, makisaritaka kadagiti Saksi ni Jehova iti lugarmo wenno kitaem ti Web site-mi a www.jw.org/ilo.
^ par. 21 Gapu iti isusukir da Adan ken Eva, timmaud dagiti nadagsen a moral nga isyu mainaig iti Dios. Dagita nga isyu, a mangilawlawag no apay a ti kinadakes ket temporario nga ipalpalubos ti Dios ti ilawlawag ti libro nga Ania a Talaga ti Isursuro ti Biblia? Basaem online iti www.jw.org/ilo.


text:
Sakbay ti Registration, naaramid ti ababa a programa. Kimmablaaw ken nagyaman ni Mayor Edgardo “Ediboy” S. Cobangbang, Jr. iti Department of Social Welfare and Development (DSWD) iti pannakaaprobar ti 1,143 a mainayon a recipients ti 4 P’s ditoy Cabugao. Impaganetget ti Alkalde Munisipal kadagiti makaawat kadaytoy a benepisio nga aramidenda dagiti kabuyogna a pagrebbengan tapno naannayas ti pannakaipakat daytoy a programa.
Pinagyamanan pay ni Mayor Ediboy dagiti Opisina ti LGU kas iti RHU ken MSWDO kasta met iti DepEd ken kasta pay ti Sangguniang Bayan nga idauluan ni Vice Mayor Danny Q. Gazmen nga agtitinnulong a mangyimplimentar kadaytoy a programa.
Impeksa met ni Vice Mayor Danny Q. Gazmen ti panangsuportana kadaytoy a programa. Nupay kasta, imbatadna nga saan la koma nga agpatingga ditoy ti makaawat kadaytoy ngem tulonganda pay ti bagbagida.
Imbinsabinsa met ni SB Member Dr. Carlito S. Pano, M.D. iti kaadda ti 4 P’s ken pannakaipaay iti umuna a 500 a recipients ti Cabugao. Ingunamgunamna kadagiti mainayon a benepisiario nga aramidenda met dagiti kabulbulonna a pagrebbenganda.
“Pagyamananmi unay daytoy ken ni Mayor Ediboy ken kaduana nga Opisiales ti Munisipio. Maragsakankami a maaddaan ti kastoy a tulong,” imbatad ni Ms. Emerita Cabaluna ti Brgy. Aragan, Cabugao, Ilocos Sur.
Nakikaysa met iti nasao a taripnong da SB Member Vicky S. Serna, SB Member Jemaima Tan-Yee, SB Member Benedict M. Savellano, Brgy. Captain Geogie Benavidez, Brgy. Captain Dominador Seguritan, Brgy. Captain Ruben Siruno, Brgy. Captain Modesto Ronque, Brgy. Captain Melanio Santella, Brgy. Captain Fermin Sarinas, RN-Heal Nurses, RHU Personnel ken MSWDO Personnel nga idauluan ni Mrs. Lydia S. Gazmen, Municipal Social Welfare and Development Officer.
Imbatad ni Ms. Annabelle Rosario, DSWD-Municipal Link nga agpatingga ti Registration agingga no Biyernes a mangsapasap ti 33 a barangay ti ili a Cabugao. #(Web In-Action)


text:
Daytoy ti impalgak ni Jose Santiago “Chito” L. Santa Romana itay lawasna bayat ti panangsalaknibna iti bagina no apay a rumbeng nga aprobaran dagiti senador ken diputado a kameng ti foreign affairs committee ti bicameral Commission on Appointments (CA) ti pannakadutokna a kas Ambassador to China.
Kinuna ni Santa Romana a ti singasing iti “visa-free visit” ket paset dagiti adu a katulagan a napirmaan iti nagbaetan da Presidente Duterte ken Chinese President Xi Jinping iti ibibisita ti immuna iti China sumagmamanon a bulan ti napalabas.
Kinuna pay ni Santa Romana, bayat ti committee hearing nga indauluan ti chairman daytoy a ni Sen. Panfilo Lacson, a nagdoble met ti kaadu dagiti Intsik a bimmisita iti Filipinas kalpasan ti ibibisita ni Presidente Duterte iti China.
Nupay kasta, kinuna ni Santa Romana a saan a kayat a sawen daytoy a pinalukayanen ti Filipinas ti tignayna kontra iti ilegal nga iseserrek iti Filipinas ta rumbeng met a salakniban ti pagilian dagiti bukodna a pagimbagan.
(Naipablaak iti Bannawag, Disiembre 19, 2016 a bilang.)


text:
February 27, 2017
Parabur ti Baybay
PARABUR TI BAYBAY. Kitkitaen dagiti daklisan ken dagiti nakipagguyod (iti daklis) ti bubo a napno iti bulong-unas (Trichiurus lepturus) wenno isdang espada iti Tagalog, a naisang-at iti aplaya ti Caroan, Gonzaga, Cagayan. Nupay adda dawdawelna ti baybay, natured dagiti daklisan a nagipakat iti iket ti daklis gapu ta segun iti amo wenno akinkukua iti daklis, adu ti pangen a nakita daytoy. Angkaten ti komprador iti PhP50 ti sangakilo ket mailako kadagiti merkado publiko dagiti agkaarruba nga ili ti Gonzaga ken Santa Teresita iti PhP90 agingga iti PhP100 ti sangakilo. (Roselyn C. Campano)
(Naipablaak iti Marso 6, 2017 a bilang.)
Subscribe to: Post Comments (Atom)


text:
Naidagas ti baro a makinaria iti Munisipio babaen ti panangiwardas ni Mr. Noel C. Gonzales, Sales Engineer ti MAGCO, INC. nga aglaklako ken distributor ti Massey Ferguson Brand (Brazil ken England) ti Farm Tractor.
Kinapatang met ni Mayor Ediboy dagiti pannakabagi ti MAGCO, INC. ket nadakamatna a natalingenngen itan ti kapampanunotan dagiti mannalon a kakadua ni Kapitan Ino a pakaitalkan ti baro a makinaria ta nagatangen a saan ketdi a matintinnagan ken masiguradoda nga agpaut a mausarda ta apagda ti kadakkelan a desision para iti makinaria.
Ti Farm Tractor ket napataud babaen ti pannangted ni Diputado Ryan Luis V. Singson ti P1.5 Million a counterpart a nainayon iti P1.2 Milion a pannakabagi ti DA-RFU 1. Agkair a P2.7 Million ti balor ti baro a traktora. Maitalek, imanehar ken manteneren ti Turod MPC ken tarabayen ti Gobierno Munisipal ti ili a Cabugao ti pannakatagiben/pannakausar daytoy a makinaria. Pinagyamanan met unay da Kapitan Sadac ken kakaduana da Diputado Ryan, Mayor Ediboy ken ti DA-RFU 1 iti nagun-odda a baro a makinaria. # (Rinetrato Alvin Solis ken insurat ni JOED S. SAJONIA)


text:
Sunday, March 13, 2016
2016 CORONATION RITES TI CABUGAO SOUTH CENTRAL SCHOOL, NABALLIGI!
Cabugao, Ilocos Sur – Naangay ti 2016 Cabugao South Central School Coronation Rites ti Cabugao South Central School idi rabii ti Marso 12, 2016 iti Open School Auditorium iti nasao a pagadalan.
Sakbayna, naangay ti Parade Around the Town iti bigat iti dayta a petsa babaen kadagiti agbasbasa iti nasao a pageskuelaan mairaman dagiti Kandidata/Kaasmangda ket nagluganda kadagiti nagarbo a Float.
Iti seremonia ti Koronasion, immuna a naangay ti Opening Prayer; sa Pambansang Awit; simmaganad ti Welcome Talk ni Mr. Walberto Torres, CSCS PTA President; ken Entrance of the Past Royal Court, His Royal Highness King Darwin Anthony Sumibcay 1st ken Her Majesty Queen Irish R. Ballete1st.
Naisaganad ti Investiture ti Mr. & Miss CSCS 2016. Kinoronaan da SB Member Danny Q. Gazmen ken ni SBM Vicky S. Serna ti Ari kasta met da Mr. Sung Kweon Song ken ni SB Member Josefina S. Vallejo iti Reyna.
Naiyaspili dagiti Sashes ti 15 a Paris ti Prinsipe ken Prinsesa nga idauluan ti Ari ken Reyna babaen kadagiti nagannakda.
Simmaruno ti pannakaipan dagiti Coronets dagiti umuna nga innem nga agparis a Prinsipe ken Prinsesa babaen kadagiti napusgan a mangorona nga Opisiales ken Indibidual ken dagiti Partner-da.
Naited pay dagiti Trophies dagiti 6-Pairs Prince and Princesses. Kalpasan dagiti Tribute nga impaay manipud iti Kindergarten Pupils agingga iti Grade V1 Pupils, naaramid ti Recessional.
Nasangaili pay dagiti Balikbayans ken Retirado a Mangisursuro iti South Central School.
Naiballaet dagiti Pabuya manipud Kindergarten to Grade VI Pupils a panagsala ken panagkanta.
Nangited met ti Mensahe da SBM Danny Q. Gazmen ti LGU-Cabugao; CSCS PTA President Mr. Walberto Torres; ken ni Brgy. Captain Valentin S. Tuyor, Jr. Anag ti Mensaheda ti pannakaapresiar dagiti naisagana a pabuya a nangpadaeg ti Coronation Rites 2016. Bininsada ti pateg ken importansia dagiti nagannak ken ubbing a kangrunaan a nakaigapuan daytoy a pasken iti eskuela.
Nagatendar met iti Coronation Rites da Provincial Social Welfare Officer Ferdinand “Joy” R. Concepcion; SBM Vicky S. Serna; SBM Atty. Bryan Jett S. Pano; SBM Josefina S. Vallejo; Mr. Rodel P. Suniega, Principal 1, Turod Elementary School; Mrs. Estrellita M. Siruno, Principal II, CNCS; Mr. Genaro Solmerin, Head Teacher, Salapasap E/S; Brgy. Captain Valentin S. Tuyor, Jr. ken ni Kagawad Remedios S. Cruz ti Brgy. Bonifacio.
Binagi ni Mrs. Melvie S. Sajonia, Principal II, ti CSCS iti Closing Remarks. Pinagyamananna iti panagatendar dagiti amin a nakipaset iti nasao a seremonia ken iti panagballigi daytoy nga aktibidad ti eskuelada.
Nagpaay nga Emcee da Mrs. Odette V. Somera; Ms. Jennifer D. Savellano, Ms. Ma. Liseth Serrano, Mr. Nathaniel Santella, ken ni Mr. Rommel Santella. # (Web In-Action)
Posted by Bayan ng Cabugao, Ilocos Sur at 1:23 PM
Subscribe to: Post Comments (Atom)


text:
Kalinga
Ti Kalinga ket maysa a probinsia ti Filipinas iti Rehion Administratibo ti Kordiliera iti Luzon. Kapitoliona ti ili ti Tabuk ken kabeddengna ti Mountain Province iti abagatan, ti Abra iti laud, ti Isabela iti daya, ti Cagayan iti umamianan a daya, ken ti Apayao iti amianan. Kasakbayan ti tawen 1995, ti Kalinga ken ti Apayao ket maymaysa a probinsia a managan iti Kalinga-Apayao, agingga a nagudua daytoy ket nagbalin a dua nga agwaywayas a probinsia.
Dagiti linaon
Heograpia[urnosen | urnosen ti taudan]
Ti Kalinga ket addaan iti 7 nga ili ken maysa a komponente a siudad.
Siudad[urnosen | urnosen ti taudan]
Dagiti ili[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Pakaammo ti Senso ti Filipinas idi 2015] (iti Ingles) naala idi Hunio 10, 2016


text:
KASIGLATAN LGU ITI KANNAWIDAN YLOCOS FESTIVAL. Intag-ay ni Candon City Mayor Ericson Singson ken dagiti City officials ti plake ti pammadayaw a naited iti lokal a gobierno ti Siudad ti Candon gapu iti panangiyalatna iti Kasiglatan nga LGU iti seremonia a naangay iti Vigan City Convention Center idi Pebrero 5, 2017. Malaksid ti plake, immawat pay ti Candon City iti cash award a P75,000.00. (Retrato, pammadayaw ti LGU Candon City)
KASIGLATAN LGU ITI KANNAWIDAN YLOCOS FESTIVAL
By Tawid News Team on February 13, 2017 in Banner Photo